ועדת המשנה לענייני תכנון ובנייה ברשויות הדרוזיות, כנסת 20, פרוטוקול מספר 8, 2018-05-22 12:35

חמד עמאר: צהריים טובים לכולם, אני פותח את ועדת המשנה לענייני תכנון ובנייה ברשויות הדרוזיות.

חמד עמאר: אנחנו בישיבת מעקב בנושא תכנון ובנייה במועצה המקומית יאנוח-ג'ת.

חמד עמאר: אני חושב שזו הישיבה השלישית, אם אני לא טועה, שאנחנו מקיימים בקשר ליישוב יאנוח-ג'ת.

חמד עמאר: אני רוצה לשמוע על התקדמות, כי כל המטרה שלי מהוועדה שהקמנו כאן בוועדת הפנים, שיהיו לנו תוצאות ושנראה תוצאות בסופו של דבר בהתקדמות של נושא התכנון והמתאר ביישובים הדרוזיים.

חמד עמאר: אתמול היינו כאן בוועדת הפנים, והנציגים של משרד המשפטים היו נוכחים כאן.

סאלח סעד: רואים אותם הרבה כאן.

חמד עמאר: אושרו תקנות מאד קשות ואני רוצה שגם ראשי הרשויות ישמעו את זה, גם אגף התכנון ישמע את זה.

חמד עמאר: תוך שנה וחצי מהיום, אפילו פחות משנה וחצי, כל מי שגר בבית שלו אפילו עשר שנים, והוא לא יהיה עם היתר, יצטרך לשלם 150 אלף שקל קנס.

נועה עמירב-פטאל: זה בהתאם למדיניות האכיפה.

חמד עמאר: בהתאם למדיניות האכיפה.

חמד עמאר: ואם לא יפנה את הבית שלו, יצטרך לשלם עוד 100 אלף שקל על שימוש, ואם לא יפנה את הבית שלו הוא יצטרך לשלם 750 שקל כל יום.

קריאה: 500 שקל כל יום.

חמד עמאר: לא לא, 750 שקל.

חמד עמאר: חצי, פיגורים זה חצי.

חמד עמאר: 750 שקל כל יום, אני בודק טוב מאד, חברי יסלח לי שאני אומר, כי אני נכחתי בוועדה אתמול, התנגדתי לזה לעומת שאני חבר קואליציה, והופעל עליי לחץ אדיר להיות חלק מהקואליציה ואמרתי, בנושא הזה אני לא יכול להיות קואליציה.

חמד עמאר: ואני אומר לכם, זה דבר מאד מאד מאד קשה, אתם מתארים לעצמכם שבן אדם ישלם 250 אלף שקל בבת אחת, ויצטרך לשלם 750 על בית שהוא גר בו עשר שנים.

חמד עמאר: זה כל כך הרבה כסף, לכן אנחנו חייבים להתקדם בנושא תכנון.

חמד עמאר: נמצאים אצלנו כאן היישוב יאנוח-ג'ת, אני רוצה לשמוע על ההתקדמות, אני קודם כל רוצה לשמוע את ראש הרשות איפה אנחנו עומדים, ואני רוצה לשמוע אחרי זה גם נציג ציבור וגם מנהל התכנון ומשרד המשפטים, וגם מנהל מקרקעי ישראל, וגם נציגים אחרים שהגיעו לכאן.

חמד עמאר: עמותת "אם תרצו" אם אני לא טועה.

חמד עמאר: "רגבים"?

חמד עמאר: יש "אם תרצו", יש "רגבים", גם עמותת רגבים נמצאים.

חמד עמאר: כל דיון שאני מקיים על הנושא של הדרוזים, עמותת רגבים נמצאים כאן.

חמד עמאר: אני מקווה שהם יהיו חלק מהפתרון של היישובים הדרוזיים, לא חלק מהאנשים שיראו אותם כחלק שרק תובעים ומחפשים איפה נבנה בית אחד.

חמד עמאר: בבקשה, אדוני ראש העיר.

חמד עמאר: וגם אני רוצה לשמוע את יו"ר פורום ראשי הרשויות, שגם אחרי ראש המועצה אני אשמע גם את יו"ר פורום ראשי הרשויות.

מעדא חסבאני: צהריים טובים לכולם, הרבה תודה והערכה גם לחבר הכנסת חמד עאמר, יו"ר הוועדה, וגם לחבר הכנסת סאלח שמלווה אותנו גם כן בתוך הוועדה, ליו"ר הפורום כמובן, למופיד, ויישר כח על כל המעקב שלכם והנסיון לקדם את התכנון בתוך המגזר בכלל.

מעדא חסבאני: אני אנסה לזכור את מה שנעשה מהדיון האחרון, ובסוף להתמקד בחסמים שבעצם מונעים מאיתנו להמשיך להתקדם.

מעדא חסבאני: אז תמונת המצב היא כזו, בתכנית ההרחבה של יאנוח-ג'ת אנחנו השלמנו את התכנון, כולל מתן תוקף למתחם 7, שזה אומר, אני כבר אנקוט יותר גם בדונמים וגם ביחידות דיור, שיש לנו 73 דונם, 175 יחידות דיור.

מעדא חסבאני: אנחנו אחרי השלמנו את התהליך, אנחנו כבר בתוקף.

מעדא חסבאני: מתחם מספר 2 שלנו, שגם - - -

חמד עמאר: עוד פעם, כמה?

חמד עמאר: איפה?

מעדא חסבאני: מתחם 7 ביאנוח, זה מגיע 175 יחידות דיור.

חמד עמאר: איפה הוא, מה הסטטוס שלו היום?

מעדא חסבאני: קיבל תוקף.

חמד עמאר: אנשים יכולים להוציא רישיון שם?

מעדא חסבאני: תוקף, רוצים ללכת לתכנן, להוציא היתרי בנייה, נגמר הסיפור.

נועה עמירב-פטאל: נמצא בשלבים של מילוי תנאים לתוקף.

נועה עמירב-פטאל: זה לקראת פרסום תוקף.

נועה עמירב-פטאל: לפני החלטה.

סאלח סעד: הושלמו התנאים?

מעדא חסבאני: הושלם, הושלם הכל.

חמד עמאר: אנחנו לקראת פרסום, או כבר - - -

מעדא חסבאני: מתן תוקף חברי, חתם אורי אילן, עכשיו במזכירות לפרסום.

מעדא חסבאני: מבחינתנו זה אחרינו כבר, הסיפור הזה.

30816: יש תיקוף?

30816: יש פרסום לתיקוף?

מעדא חסבאני: כן, זה פורסם לתיקוף שבועיים, נגמר.

מעדא חסבאני: זה מבחינתנו נגמר.

חמד עמאר: אנחנו נשמע את המנהל על מתחם 7, מנהל התכנון.

מעדא חסבאני: במתחם 2, שכולל סדר גודל של 37 דונם, זה 144 יחידות דיור, היה לנו דיון בהתנגדויות, אנחנו אחרי הדיון בהתנגדויות.

מעדא חסבאני: והסיכום להתנגדויות, שכל ההתנגדויות נדחו למעט התנגדות אחת שבעצם המתנגד עתר לבית המשפט בעתירה מנהלית, ואנחנו כרגע במתחם הזה עומדים, התהליך הוא עומד תלוי לקראת הכרעת בית המשפט המחוזי בעתירה מנהלית.

חמד עמאר: יש עתירה מנהלית?

מעדא חסבאני: יש עתירה מנהלית נגד ועדת התכנון והבנייה המחוזית, שלא קיבלה את ההתנגדות שלו, לכן הוא עתר.

מעדא חסבאני: אנחנו עומדים לקראת דיון.

סאלח סעד: כל ההתנגדויות הוסרו, למעט אחת?

מעדא חסבאני: התנגדות אחת, זו האחרונה.

מעדא חסבאני: זהו, זה הדבר.

נועה עמירב-פטאל: אבל יש צו מניעה לפרסם?

נועה עמירב-פטאל: בית המשפט נתן צו מניעה?

מעדא חסבאני: כן, לצערי, יש צו מניעה לפרסם.

חמד עמאר: עד כמה זמן צו מניעה?

מעדא חסבאני: צו מניעה עד הדיון.

מעדא חסבאני: עוד לא קיבלנו את ה - - -

חמד עמאר: אבל לא נקבע תאריך לדיון?

חמד עמאר: הוא נתן צו מניעה בלי לקבוע תאריך דיון?

מעדא חסבאני: עוד לא נקבע דיון, עוד לא נקבע תאריך לדיון.

חמד עמאר: מה, לא ערערתם על ההחלטה הזאת?

מעדא חסבאני: תראה, אנחנו זה הוועדה מחוזית.

מעדא חסבאני: העתירה היא נגד ועדת התכנון המחוזית.

נציג עמותת רגבים: אם אפשר להציע, להצטרף כצד לעתירה.

נציג עמותת רגבים: כרשות, כמי שהכי סובל מהסיפור הזה.

נציג עמותת רגבים: לבקש להצטרף לדיון, ולפרוש בפני בית המשפט את המצוקה.

מעדא חסבאני: אנחנו נצטרף, אני אומר זה מה שקרה במתחם.

חמד עמאר: בסדר, את זה תנהלו ביניכם אחרי זה.

מעדא חסבאני: כן.

מעדא חסבאני: יש לנו עוד מתחם, מתחם מספר 12, שאנחנו יחד עם מנהל התכנון השלמנו את תהליך התכנון, אנחנו עומדים לקראת דיון בוועדה המחוזית על המתחם הזה, אני לא צופה בעיות מיוחדות פה כי אנחנו היינו בהובלת מנהל התכנון פה, מיכל, שמגיעה לה מילה טובה על הליווי הצמוד.

מעדא חסבאני: אנחנו גם היינו פה מול הוועדה המחוזית כל הזמן בתיאום התהליך התכנוני, וכל ההחלטות סה"כ התקבלו בתיאום מול הוועדה המחוזית, אז כך שאני לא צופה בעיות כאן.

מעדא חסבאני: אנחנו לקראת הדיון בוועדה המחוזית, ואנחנו מדברים על 134 יחידות דיור.

מעדא חסבאני: במתחם מספר 8 אנחנו גם כן השלמנו את התהליך התכנוני, ואנחנו נמצאים כרגע בשלב האחרון, בהתייחסות הציבור האחרונה לפני ההפקדה, למרות שהציבור שותף לאורך כל התהליך, אבל פה זה מה שנקרא הסיכום האחרון לפני תהליך ההפקדה וגם פה אני לא צופה בעיות מיוחדות.

מעדא חסבאני: יש לנו 142 יחידות דיור, כי גם פה מנהל התכנון צמוד אלינו.

מעדא חסבאני: ומתחם מספר 11 הוא בג'ת, עד עכשיו זה המתחמים של יאנוח.

מעדא חסבאני: במתחם 11 בג'ת אנחנו אחרי הפקדה, אחרי עמידה בתנאים להפקדה גם, אבל אני תקוע על בעיה שאני רואה אותה כבר מזהה אותה כבעיה שהיא אחד החסמים המרכזיים שלנו, נדבר עליו עכשיו, זה כל סיפור פתרון הקצה שזה קו מאסף תפן-עכו ומשרד הבריאות מתעקש.

מעדא חסבאני: אם הקו הזה לא יינתן פתרון קצה, שזה בעצם הקו, אז בעצם התכניות לא אושרו.

חמד עמאר: כל התכניות או רק מתחם אחד?

מעדא חסבאני: זה מתחם 11, אבל זה נוגע לשאר המתחמים.

מעדא חסבאני: והוא קריטי מאד, זה קריטי ביותר.

מעדא חסבאני: ויש פה בעיה, תכף אני הולך לדבר עליה בהמשך, אבל זה המצב שלנו כרגע, שמשרד הבריאות לא נותן את האישור עד שיקבל את הסיכום לגבי פתרון הקצה.

חמד עמאר: איפה אנחנו עומדים בפתרון הקצה?

מעדא חסבאני: אנחנו בפתרון הקצה בבעיה.

חמד עמאר: איזו בעיה ואיפה?

מעדא חסבאני: הקו הזה, התכנית שאושרה, ממגדל תפן עובר דרך יאנוח-ג'ת, לכיוון אבו סנאן, לכיוון בית העמק, לכיוון עכו - נתקע באבו סנאן בתוך היישוב, הייתה התנגדות בתוך היישוב, ההתנגדות הזו כללה גם שריפה, חלק מזה זה הפגנות וחלק מזה גם שרפו חלק מהצנרת של הקבלן, והסיפור שם נעצר.

מעדא חסבאני: יש מחאה ציבורית די חריפה נגד הדבר הזה.

מעדא חסבאני: כנראה זה מתקשר גם למאבקים פוליטיים פנימיים, והמצב הוא תקוע.

מעדא חסבאני: היו לנו מספר דיונים בתפן יחד עם המתכננים, יחד עם המועצות, גם מעלה יוסף וגם יאנוח-ג'ת, שאנחנו הניזוקים העיקריים מהדבר הזה, ונכון לכרגע העסק תקוע.

מעדא חסבאני: אנחנו לא מתקדמים.

חמד עמאר: אז כל מה שאמרת קודם, אם פתרון קצה אין לך, אז כל מה שאמרת קודם לא תקף.

מעדא חסבאני: המתחמים הראשונים, אנחנו יכולים לתת להם פתרון על בסיס המערכת הקיימת.

מעדא חסבאני: לגבי ההרחבות הנוספות, זו הבעיה עכשיו.

מעדא חסבאני: אתה מבין?

חמד עמאר: מתחם 7, 2, 12, 18, 8 אתה יכול לצאת איתם, כי אני מכיר את בעיית פתרון קצה, ואני טיפלתי בזה בכמה יישובים, זה תקע אותנו לארבע חמש ושש שנים.

חמד עמאר: אני לא יודע אם אתה מדבר איתי על פתרון קצה עכשיו שיתקע לך את כל התכנית, כל מה שאמרת לא תקף ואותם אנשים שיצטרכו לשלם עוד שנה וחצי - לא בעוד שנה וחצי, הם ישלמו עשר שנים קדימה.

חמד עמאר: כי לפעמים פתרון קצה לוקח, בראמה אנחנו עדיין עם פתרון קצה, ישבנו שם איזה עשר שנים עם פתרון קצה.

קריאה: בעיה לאומית.

מעדא חסבאני: מתחם 7, מתחם 2, המערכת הקיימת גם בתקנון, כלומר סוגה נקבע - - -

חמד עמאר: אין התנגדות של משרד ה - - -

מעדא חסבאני: אין פה, אפשר להלכה לממש, הבעיה היא במתחמים 12 ו- 8 באילאף, מה שנבנה כרגע, יש לנו פה בעיה.

מעדא חסבאני: לגבי שאר המתחמים הראשונים, אין לנו בעיה כי המערכת הקיימת - - -

חמד עמאר: חבל שלא העליתם את הנושא הזה אף פעם, כי לא הזמנו את משרד התשתיות גם, ולא משרד הבריאות.

חמד עמאר: משרד התשתיות שצריך לתת את התקצוב לפתרון קצה, לצנרת.

חמד עמאר: בסופו של דבר זה משרד התשתיות שהוא משלם את הכסף, משרד הבריאות.

קריאה: לא, אבל יש לנו אישורים.

מעדא חסבאני: לגבי הבעיה אנחנו לא העלינו אותה בעבר כי יש תכנית מאושרת בתוקף שהייתה בביצוע, אנחנו הגענו לאבו סנאן.

מעדא חסבאני: באבו סנאן היו ניסיונות לפתור את הבעיה ולמצוא חלופות וברגע שהסיפור נתקע לגמרי, התחלנו בדיונים.

מעדא חסבאני: היה דיון לפני שבועיים בתפן, יחד עם כל השותפים, וסוכם שד לתחילת יוני ראש מועצת אבו סנאן ינסה להגיע להסכמות עם בעלי החלקות על מנת לפתור את הבעיה, אבל כפי שאני רואה כבר עכשיו לא יהיה פתרון, מהשיחה איתו האחרונה.

קריאה: איך קוראים לו?

קריאה: האשכול מעורב?

מעדא חסבאני: גם האשכול וגם תאגיד אל עין מעורבים, גם ועדת הבריאות מעורבת, כי מדובר פה בהשקעה של כמה מיליונים טובים, הקו הזה עלה משהו כמו 56 מיליון שקל, שמתוכו כבר הושקע באדמה יותר מ- 30 מיליון שקל, וזה לא דבר של מה בכך.

מעדא חסבאני: אז יש פה סיפור מאד בעייתי, מורכב.

סיאח חמוד: אז זה עוד פעם בעיה של התאגיד.

סיאח חמוד: אם התאגיד לא ייכנס, אדוני יו"ר הוועדה, אם התאגיד לא ייכנס בעובי הקורה ויפתור את הבעיות האלו, לכולם יהיו בעיות וזה חוזר לתאגיד.

קריאה: המפתח זה התאגיד.

מעדא חסבאני: אז זה במתחם 11, ובמתחם 10 אנחנו גם סיימנו את התכנון המפורט, זה גם ג'ת.

מעדא חסבאני: 11 ו- 10 זה ג'ת.

מעדא חסבאני: אנחנו נמצאים, השלמנו, נמצאים בשלב האחרון של שיתוף הציבור להערות לפני ההפקדה, גם פה אני לא צופה בעיות ואנחנו מדברים על משהו כמו 101 יחידות דיור.

מעדא חסבאני: המתחמים 1, 4, 13 ו- 14, נמצאים בתהליך תכנון מתקדם, שזה בשני היישובים.

מעדא חסבאני: 1, 4, זה ביאנוח, 13, 14 בג'ת.

מעדא חסבאני: התהליך הוא מתקדם, נמצא בתהליך מאד מתקדם.

מעדא חסבאני: מתחם 6 ביאנוח, אנחנו השלמנו את התהליך התכנוני ואנחנו נמצאים גם בשלב של שיתוף הציבור, שזה סדר גודל של 146 יחידות דיור.

סאלח סעד: 1, 4, 13, 14 כמה יחידות דיור?

מעדא חסבאני: 1, לא רשמתי כמה יחידות דיור יש לי פה, רשמתי שזה בתהליכי תכנון.

סאלח סעד: ואיזה מתחם אחרי זה אמרת?

מעדא חסבאני: אני יכול תכף לבדוק ולהגיד לך כמה יחידות דיור.

מעדא חסבאני: מתחם 6, אמרתי, 146 יחידות דיור ביאנוח, גם אנחנו השלמנו את התכנון, אנחנו נמצאים בשיתוף הציבור.

מעדא חסבאני: עכשיו מתחמים 5, 15 ו- 3, 5 זה יאנוח, 3 זה יאנוח, 15 זה ג'ת.

מעדא חסבאני: זה סדר גודל של 86 דונם, 207 יחידות דיור, אין לנו מקור מימון תקציבי, ואני רוצה להגיד על העניין הזה, אני גם העליתי את זה מול מנהל התכנון ובכל במה אני מעלה את זה, הדבר הזה יוצר בעיה חברתית מאד מאד לא קלה, קשה אפילו.

מעדא חסבאני: כי למה אנחנו כמליאת מועצה ואני כראש מועצה החלטתי את המתחם הזה לקדם ואת המתחם הזה לקדם, ולמה את אלה הפקרתי מאחור?

מעדא חסבאני: והסיפור של המימון הוא קריטי, קריטי מאד.

מעדא חסבאני: תכף ניגע גם בבעיות מימון נוספות, אבל זה קריטי לגבי המתחמים האלה.

סאלח סעד: משרד האוצר לא העביר מימון לדבר הזה?

מעדא חסבני: לא, לא קיבלנו תקציב לדבר הזה.

מעדא חסבני: בחלוקה של החלטת הממשלה, כלומר הנתח שמגיע לי, לא יכול לכסות גם את התכנון של המתחמים האלה.

סאלח סעד: זה צריך להיכלל ב- 150 מיליון ₪ שצריכים להעביר, לא?

סאלח סעד: משרד האוצר התחייב ב- 150 מיליון ₪ להעביר לתכנון מפורט של היישובים הדרוזיים.

סאלח סעד: המתחמים האלה בתוך ה- 150 מיליון ₪.

30816: עוד 150 מיליון?

מיכל מריל: יש תקציב שהוחלט עליו בהחלטה 959, 2332, התקציב הזה חולק.

סאלח סעד: כל התקציב חולק?

30816: היא מדברת על ההחלטה הקודמת, של 959.

מיכל מריל: 959 ו- 2332 כולם כבר בעבודה.

סאלח סעד: 2 המתחמים האלה, זה לא מכסה.

מעדא חסבאני: לא.

מעדא חסבאני: בחלק שמגיע ליישוב שלי.

חמד עמאר: מה שהיה אז, העלית את הנושא של מיליון וחצי.

מעדא חסבאני: תכף נגיע לזה.

מעדא חסבאני: מתחם 9.

מיכל מריל: כן, קיבל.

מעדא חסבאני: תכף נגיע לזה, נגיד מילה טובה גם.

מעדא חסבאני: מתחם 9 גם אין לי תחנת מעבר, לא תכננו כי אין לנו תקצוב לזה.

מעדא חסבאני: עכשיו, זה לגבי תמונת המצב לגבי התכנית 18234, המתחמים.

מעדא חסבאני: כלומר בסיכום, רוב המתחמים, למעט השלושה האחרונים שדיברתי עליהם בתחנת המעבר, כל המתחמים נמצאים בתהליך תכנון מתקדם מבחינתנו, ורצים קדימה.

מעדא חסבאני: לגבי תכנית השאח', ההרחבה ביאנוח, אז גם פה אנחנו יחד עם משרד השיכון, וגם פה מגיע למשרד באמת מילה טובה, גם הוד וגם הצוות שלהם, אנחנו קיבלנו תקציב, אנחנו באמצע תכנון ביאנוח, לגבי ההרחבות, אנחנו באמצע בחירת מתכנן לתכנון וחתימת חוזים, ונרחיב.

מעדא חסבאני: לגבי התכנית המשלימה, וזה מה שדיברנו בעבר עליה, הועלתה פה כמה פעמים, אז סוף סוף לשמחתי אנחנו לפני כשלושה שבועות או באמצע אפריל, נדמה לי לקראת סוף אפריל, קיבלנו אשרה תקציבית על מיליון וחצי שקל שמשרד האוצר התחייב לנו, שר האוצר.

מעדא חסבאני: הדבר הזה התקבל, אנחנו לקראת פרסום מה שנקרא 'מכרז לקבלת הצעות מחיר ממתכננים' וחתימת חוזה, ולאחר מכן יחד עם משרד השיכון, ואחרי זה נצא ל - - -

30816: אתה עושה את זה ברשות או דרך הוועדה?

מעדא חסבאני: ברשות.

סאלח סעד: רגע, מיליון וחצי האלה מכסים לך את המתחמים שאין בהם עדיין - - -

מעדא חסבאני: לא, לא מכסים לי.

מעדא חסבאני: לא, אני עושה פה, זה תכנית כסף עבור תכנית משלימה לאותם תושבים שלא נהנו מתכנית ההרחבה, ויש שם אדמות צמודות דופן לקו הכחול של המתאר.

מעדא חסבאני: זה הייעוד שלה, והגושים הפנימיים, שזה חלק מההסדרה התכנונית ש - - -

חמד עמאר: תודה.

חמד עמאר: עד עכשיו אני שמעתי, ושמעתי סקירה מאד יפה.

חמד עמאר: מה שאני רוצה לשמוע מראש הרשות, ואחרי זה נשמע את זה מ - - -

מעדא חסבאני: תן לי עוד שתי דקות ואני מגיע לסיכום שלי, בסדר?

חמד עמאר: בבקשה.

מעדא חסבאני: הדבר האחרון שאני רוצה זה לעכב פה, כי היות ואנחנו מדברים לא רק על תכנון מגורים אלא על תכנון בכלל, אז.

מעדא חסבאני: ואנחנו בתהליך תכנון תב"ע של איזור עסקים ופינוי משרדים בתוך היישוב, יש לנו צוות תכנון, אנחנו קיבלנו כסף, ממשרד הכלכלה אמנם, ורצים פה בתהליך תכנוני ואנחנו אחרי מיפוי ולקראת הכנת הטופוגרפיה לבחירת חלופות.

מעדא חסבאני: לגבי החסמים.

מעדא חסבאני: החסמים הם כאלה, חסם מספר אחד הוא הכי משמעותי כרגע, זה הסיפור של היעדר פתרון הקצה, ואני מזהה פה בעיה, ואני רואה שבמצב הקיים הסיכוי להתקדם דרך אבו סנאן הוא נמוך, ולכן כנראה יצטרכו לקבל החלטות מאד קשות, ואנחנו מדברים על זה שהיות ומשרד הבריאות והמשרד לאיכות הסביבה אומרים שאין פגיעה באיכות החיים של התושבים ואין פגיעה בבריאות הציבור, אז ההתנגדות היא לא עניינית, וכנראה יצטרכו לקבל החלטה פה ללכת עם כל המשמעויות לאכוף את הביצוע.

מעדא חסבאני: זה מה שנראה לי, אבל אנחנו בבעיה כאן.

מעדא חסבאני: הדבר השני שאני מזהה זה היעדר תקציב למימון ארבעת המתחמים, וזה מיליון שקל שאין לנו אותם ואין לנו מקור לתקצוב.

מעדא חסבאני: יש לנו עוד בעיה נוספת - - -

סאלח סעד: מיליון וחצי זה יכסה לך את כל המתחמים?

מעדא חסבני: את שלושת המתחמים שאין להם תכנון, ארבעת המתחמים.

מעדא חסבני: יש להם תחנת מעבר גם.

מיכל מריל: איזה מתחמים?

מיכל מריל: 5, 15, מה עוד אמרת?

מעדא חסבני: יש לי 5, 15, 3 ו- 9 שזה תחנת המעבר, אבל לזה אין לנו.

מעדא חסבני: עכשיו, גם חסר לי תקציב, היות ואני התחלתי את התכנון כשמקור התקציב שלי לחלק מהמתחמים היה ממשרד השיכון, ולאחר מכן עברתי למנהל התכנון עם החלטת הממשלה.

מעדא חסבני: ואז נוצר מצב בארבעה מתחמים – 10, 11, 2, ו- 7, זה השלמת התצ"ר, זה תכנית לצרכי רישום, שזה מתבקש מהתהליך.

מעדא חסבני: הדבר הזה אין לו מקור מימון.

מעדא חסבני: משרד השיכון לא העמיד תקציב לדבר הזה, וגם מנהל התכנון לא העמיד מקור תקציב לדבר הזה.

מעדא חסבני: אני מדבר פה על סדר גודל של גם כן מיליון ₪, שרק להכנת התצ"רים.

מעדא חסבני: הנקודה הרביעית שאני רוצה להעלות פה ואנחנו נתקלים בה לאחרונה, היא סוגיית ההיטלים והאגרות מול תאגיד המים בשכונת חיילים משוחררים.

מעדא חסבני: ופה עולה סוגייה שאני העליתי את זה גם להעמקת משרד השיכון בביקור האחרון וגם העליתי את זה בפני אפי דביר, הממונה על תאגידי המים והביוב.

מעדא חסבני: אם משרד השיכון עושה את עבודת הפיתוח בתוך שכונה של חיילים משוחררים, המשמעות היא שהחייל ייהנה מסבסוד 90% מעלויות ההיטלים.

מעדא חסבני: אם התאגיד עושה את עבודת הפיתוח בתוך השכונה, אז החייל לא ייהנה מה – 90% של ההחלטה.

מעדא חסבני: ופה התאגידים מתנגדים והם רוצים להוביל את הפיתוח, ומשרד השיכון, אנחנו בעד שמשרד השיכון יעשה את זה.

מעדא חסבני: ויש פה מחלוקת בין 2 משרדים, מחלוקת לא קלה, ואני ביקשתי מהמנכ"ל בביקור האחרון ביום חמישי האחרון, שייכנס לסוגייה הזאת ושינסה להגיע לאיזשהו סדר בנושא, כי בסוף מי שנפגע זה החייל.

מעדא חסבני: וזה מייקר את המחיר של החלקות.

סאלח סעד: אתה מתכוון לשכונת החיילים המשוחררים?

מעדא חסבאני: שכונת החיילים המשוחררים.

מעדא חסבאני: מה שאתה שומע.

מעדא חסבאני: זו בעיה מאד מורכבת, אז אנחנו כרגע נצא.

סאלח סעד: מה זה צריך להיות קשור לתאגיד בכלל?

30816: אצלי בחורפיש, החייל לא משלם השתתפות.

חמד עמאר: אני אסביר את זה, אני מבין את זה, אני כבר טיפלתי בנושא הזה, בוא נתקדם.

מעדא חסבאני: בסופו של דבר אני רוצה להגיד שבהחלט זה המקום גם להגיד, שכמו שידענו לבקר אז בהחלט מגיעה גם מילה טובה למנהל התכנון, למיכל והצוות שלה שהם צמודים, ולפעמים ככה מנג'סים, אבל רק לטוב, וזה בסדר גמור אנחנו מתקדמים, ואנחנו רואים באמת שהאור שבקצה המנהרה זה אור של תקווה שמגיעה.

מעדא חסבאני: ומצד שני גם למשרד השיכון, מגיעה להם מילה מאד טובה, להוד ולמחוז שגם מלווים אותנו, כולל הגברת מהמשרד הראשי שגם מלווה אותנו ובהחלט אנחנו, אני מרגיש שאנחנו צועדים קדימה.

מעדא חסבאני: ובסוף הרבה תודה רבה גם לך, יו"ר הוועדה וגם לחברנו סאלח כמובן, שעל הליווי שלכם שזה גם נותן את שלו ולמחוז, בהחלט.

חמד עמאר: תודה רבה.

חמד עמאר: יו"ר הפורום, אני מבקש לא לחזור על אותם דברים, אבל להתקדם כי אני רוצה באמת להתקדם בדיון ולצאת - - -

30816: לא, ממש לא.

30816: על הברכות אני לא אחזור מהדיון הקודם.

סאלח סעד: עזוב את הברכות.

30816: כן, היינו בדיון הקודם, אבל אני כן רוצה לברך את ידידי מעדא חסבאני, וזה אומר שכשאתה לוקח נושא מסויים אתה יכול להתקדם אתו, חן חן.

30816: אני רוצה להביע את המחאה שלי בצורה הכי ברורה לגבי הקנסות המנהליים.

30816: ביקשתי ואני מבקש עוד פעם, שאם יש קנסות ויש חוק ותקנה לקנסות מנהליים, יהיו רק אחרי גמר התכנון.

30816: אין לנו בעיה עם החוק, אנחנו ניישם את החוק, אבל הדינאמיקה גרמה לאנשים להגיע לאן שהגענו.

30816: אנחנו קיבלנו מוצר מסויים, אנחנו רוצים לפתור את הבעיה.

30816: אני מבקש מכבוד היו"ר ומהוועדה המכובדת, שכל - - -

חמד עמאר: הוועדה המכובדת אישרה את התקנות אתמול, אני התנגדתי וגם סאלח התנגד.

30816: אני לא יודע מה אפשר לעשות פה, אני מבקש אולי לשנות חקיקה.

30816: לא יכול להיות שבסופו של דבר תתקבל החלטה שהיא מכה כלכלית למגזר.

30816: קנסות כאלה, ועוד קנסות, ועוד קנסות, אני מבין שזה משהו מתוכנן לתת מכת מוות כלכלית למגזר הדרוזי.

30816: מפה אני עובר לחשיבות של האצת התהליך.

30816: כלומר, אם דיברתי עכשיו, תחמתם אותנו בזמן, שנה-שנתיים, אז תאיצו את תהליך התכנון, בוא בשנתיים האלה נגמור את כל התכנון ביישובים הדרוזיים.

חמד עמאר: יש לך שנה וחצי.

30816: שנה וחצי.

30816: אז תעזרו לנו כל החבר'ה המכובדים פה להאיץ את התכנון.

30816: לא להעמיס עלינו חסמים.

30816: יש פה אנשים שכן רוצים לקדם את התכנון.

30816: מעדא, דרך מיכל ומנהל התכנון.

30816: מנהל התכנון עובד על תכנית מתאר בחורפיש, וגם להם מגיע מילה טובה, אבל יש חסמים.

30816: ועדת הפנים צריכה לגרוע שטח לדוגמא, אני לוקח לדוגמא את חורפיש, ואני מבקש גם בהזדמנות זו לעשות דיון על חורפיש.

30816: פתאום אתה לא יכול לקרוא את השטח.

30816: דיון, כי זה מאד קריטי.

30816: אני הולך למנהל התכנון ב- 12.6.

30816: ואני מדבר כרגע על כל היישובים הדרוזיים, חברים.

30816: אם אנחנו יכולים, ולדעתי אנחנו יכולים, וצריך לפנות ואני כתבתי לשר האוצר, השר כחלון, מכתב חריף בנושא התקדמות של התכנון והבנייה.

30816: גם בחורפיש וגם ביישובים הדרוזיים.

30816: שיאיצו את התהליך.

30816: אם אנחנו מורידים את כל החסמים אני חושב שאנחנו יכולים להתקדם.

30816: בנושא התקציב, יש שלושה גורמים שמתקצבים את התכנון פחות או יותר אצלנו.

30816: משרד השיכון מתקצב תכנון גם באדמה פרטית וגם בשכונות חיילים משוחררים.

קריאה: לפי החלטת ממשלה 959, זה רק בקרקעות מדינה.

30816: אני אחראי על כל מילה שאני מוציא.

30816: אצלי משרד השיכון מתקצב לי, אני לא יודע מה קורה אצלכם.

30816: אז משרד השיכון מתקצב גם באדמה פרטית וגם בשכונות חיילים משוחררים, שימשיך לעשות את זה.

30816: משרד הכלכלה מתקצב איזורי תעסוקה ומסחר, וגם שימשיך לעשות את זה.

30816: מנהל התכנון, חסר כסף למנהל התכנון.

30816: אני מבקש לתגבר את מנהל התכנון בתקציבים שיתגברו אותנו לתכנון.

מיכל מריל: או את משרד השיכון, מה זה משנה.

30816: לא משנה.

30816: בסוף אני בכלל מציע מיכל, שגם התקציב יהיה בנוהל רשויות.

30816: לא דרך הוועדות המקומיות, תנו לרשות לבחור את המתכננים.

חמד עמאר: הנושא הזה, אנחנו דנים בו בוועדת הכספים ואני יוזם את זה כל הזמן בוועדת הכספים, ניוד כסף.

חמד עמאר: ניוד כסף של התכנית, של 959, ניוד כסף שם בתוך התכנית מסעיפים שלא מנוצלים בתקציבים לסעיפים של תכנון, של דברים שאנחנו יכולים לנצל אותם, כי מה שאני רואה יש תקציבים שם שבכלל לא נגעו בהם, בסופו של דבר חוזרים לאוצר.

מיכל מריל: לא אצלנו.

חמד עמאר: לא אצלכם, לכן אני רוצה לנייד לכם כסף.

חמד עמאר: איפה שלא מנוצל הכסף, שנייעד את הכסף למקומות שינצלו את הכסף, וזו אחת הבקשות שלי לוועדה ועל זה אנחנו צריכים לקיים דיון.

30816: בנוהל רשויות.

חמד עמאר: חבר הכנסת סאלח סעד בבקשה.

סאלח סעד: אני אגיד שני משפטים ברשותכם, כי אתמול היה לנו דיון בוועדת הפנים על אותה סוגייה פחות או יותר, עניין הקנסות האלה.

סאלח סעד: מופיד נגע בזה ונקט את העמדה שלו, אתמול כמובן אני וחה"כ חאמד עמאר התנגדנו נחרצות למה שהיה לצערי ועדת הפנים אישרה את הקנסות המנהליים, והיום והלאה בעוד שנה וחצי האזרחים מתחילים לשלם קנסות גבוהים ביותר, ואנחנו צריכים להיערך לזה.

סאלח סעד: ואני מדבר כאן לשני ראשי המועצות ולנציג משרד הפנים.

ח'טיב זהר אלדין: סליחה, זה רטרו?

חמד עמאר: כן.

סאלח סעד: תאמינו לי, זו קטסטרופה רצינית ביותר ולצערי הפקידים הנכבדים שיושבים כאן - - -

חמד עמאר: הם לא אשמים.

חמד עמאר: השר מביא תקנות, הם צריכים להתארגן על התקנות של השר.

סאלח סעד: אני לא אמרתי שהם אשמים, אבל העמדה שלהם היתה ברורה, לאשר את הקנסות האלה, מהר ככל האפשר.

סאלח סעד: זו העמדה והדבר הזה אושר.

סאלח סעד: שני הנושאים שאני רוצה לדבר עליהם, האם אפשר לזרז תשלום של מיליון וחצי שקל לשאר המתחמים ביאנוח-ג'ת שאין להם תקציב, מימון תקציבי, בכדי שראש המועצה ואני אומר לכם, אני הייתי בשני הדיונים האחרונים, אני מאד מרוצה מההתקדמות של מעדא חסבאני, ראש המועצה של יאנוח-ג'ת, בעניין התכנון מתאר.

סאלח סעד: ואם ראשי המועצות שלנו מתקדמים באותה נוסחה או באותו קצב של מעדא חסבאני מיאנוח, לדעתי מצבנו יהיה טוב, וכנראה שלא נחרוג מהשנה וחצי אם הכל יהיה תקין והתקציב שחסר גם לארבעה מתחמים האלה יעבור בזמן.

סאלח סעד: הדבר השני, אני רוצה לפנות למשרד השיכון.

סאלח סעד: מה אני רואה עכשיו בעניין של התאגיד והפיתוח שטח של שכונת החיילים המשוחררים, מה זה קשור לתאגיד בכלל?

סאלח סעד: ואם התאגיד יעשה את זה, יפתח את השטח, החייל צריך לשלם את מלוא התשלום?

סאלח סעד: איפה אנחנו נמצאים?

חמד עמאר: אני אסביר לכם אחר כך, אני כבר טיפלתי בזה.

סאלח סעד: לא רוצים שהתאגיד שם יעשה את הפיתוח.

סאלח סעד: מי שעושה את הפיתוח זה משרד השיכון.

מעדא חסבאני: משרד השיכון איתנו.

קריאה: הבעיה תאגידית.

30816: חבר'ה, פה בחורפיש לא צריך לשלם שום היטל.

30816: לא מים ולא ביוב.

מעדא חסבאני: אני רוצה לקבל את חישוב העלויות שהשקיע משרד השיכון בפיתוח.

מעדא חסבאני: הוא לא מקבל את זה גם כשזה בא ממשרד ממשלתי, הוא לא מוכן להכיר בזה.

מעדא חסבאני: זה סיפור עצוב.

קריאה: הוא רוצה לקבל את הסבסוד של משרד השיכון.

קריאה: להרוויח כאילו.

30816: אצלנו לא משלמים בתאגיד, שלנו והתאגיד זה לא רק חורפיש.

30816: זה חורפיש, פקיעין, בית שאן, מע'ר, אנחנו לא משלמים.

30816: בשכונת חיילים משוחררים, פטור מהשתתפות מים וביוב.

30816: זה חסכון לכל תושב.

סאלח סעד: הנה אתם רואים ראש מועצה שהוא מתקדם, אני מבקש גם ראשי המועצות האחרים אתם צריכים להאיץ אותם כמה שיותר להתקדמות כי הבעיה הזו, אתם יודעים מה אני כבר שבעה-שמונה חודשים בכנסת מתעסק רק בזה, תאמינו לי.

סאלח סעד: זה פשוט מצב לא נוח גם לנו כחברי כנסת.

סאלח סעד: יש לנו מיליון ואחד דברים לעשות, חוץ מתכניות המתאר, וישיבה.

30816: אנחנו מעסיקים אתכם בזה.

חמד עמאר: אני אתן לנציג ציבור, עו"ד חטיב בבקשה, תגיד כמה משפטים בבקשה.

חמד עמאר: אחרי זה נעבור לנציגים ממנהל התכנון, משרד הפנים, משרד השיכון, משרד המשפטים, כל המשרדים שנוכחים.

חמד עמאר: נשמע סקירה ונתקדם למסקנות.

חמד עמאר: בבקשה.

ח'טיב זהר אלדין: עו"ד חטיב, נציג של משפחה ביאנוח.

ח'טיב זהר אלדין: לא רק ביאנוח, אני יכול להגיד גם בהרבה כפרים דרוזים, וגם נציג חיילים שהזעקה שלהם עולה ועולה.

ח'טיב זהר אלדין: נתחיל בתודות, באמת זה פעם שלישית שאני בוועדה פה, ותודה לך חבר הכנסת חמד עמאר על היוזמה ועל הנחישות ועל ההתמדה.

ח'טיב זהר אלדין: תודה רבה מקרב לב לראש המועצה וגם למתכננים, גם לחבר הכנסת סאלח שמתלווה אלינו, גם ליו"ר הפורום.

ח'טיב זהר אלדין: תודה באמת למתכננים, למשרד השיכון ולמשרד המתכנן על כל העבודה וכל הנחישות לבצע את זה תוך שמונה חודשים, שהאצנו את הנושא הזה של מתחמים 7 ו- 11 ו- 2.

ח'טיב זהר אלדין: אז באמת מילת תודה.

ח'טיב זהר אלדין: אבל, אני יודע ש- "מֶהָרסָיִיך וּמָחרִיבָיִיך מִמֶך יֶצאוּ".

ח'טיב זהר אלדין: זה נכון שמתחם 2 בתוך התכנון, אחד מתוך הכפר שאין לו עניין בנייה, ואין לו עניין של דברים, אז הוא בא ותוקע תכנית שלמה.

ח'טיב זהר אלדין: ואני כהורה וכאיש ביטחון לשעבר אוהב לשמור את החוק, וגם הבנים שלי בהמשך, אני רוצה לשמור אותם שגם יעבדו ויתכננו נכון ומסודר והכל ולא רוצה לבנות ככה פרטיזני, סובל כרגע, ויש לי לחץ עצום וחבל על הזמן בתוך הבית.

ח'טיב זהר אלדין: יש לי בן שבן 26, מאורס, שמאד לוחץ רוצה להתחתן ורוצה לבנות בית והוא משרת בתוך הכפרים הערביים כדי לשמור על הסדר וכול'.

ח'טיב זהר אלדין: הבן השני אותו דבר.

ח'טיב זהר אלדין: הבן השלישי עכשיו בחיל האוויר, והוא אומר לי גם: מה אני אעשה עוד שנה שנתיים ולא מתכננים?

ח'טיב זהר אלדין: אני רואה שלא נותנים לאח שלי לבנות, ואתה רוצה ללכת ע"פ חוק ומצד שני אני עכשיו שומע בכלל על כל המשפטים ועל כל הקנסות.

ח'טיב זהר אלדין: אני מביא את האוכל שלי והאוכל של הילדים מזעתי ומזעתם ומדברים מאד רציניים, ומישהו בא תוקע.

ח'טיב זהר אלדין: נכון, אתם לא אשמים אבל האם אפשר לעשות איזה פרצה, אדם כזה שבא תוקע לא רק אותי, תוקע מתחם שלם של כמעט 100, 100 ומשהו יחידות דיור, תוקע את כל המרידה, אני שומע את כל המרמור של אחרים בתוך הכפר.

ח'טיב זהר אלדין: מה אפשר לעשות כדי לעקוף את הנושא הזה ולתת לנו, לאנשים הרציניים שרוצים לבנות בצורה מסודרת, מלאה וטובה, ולהאיץ את הנושא הזה.

ח'טיב זהר אלדין: אם זה בתוך המועצה לעשות את זה, זה אם זה פה מישהו שיכול להגיד שנייה, אני רוצה להרים את הכפפה לאנשים הטובים ולעשות להם דברים כמו שאומרים טובים, ולבנות.

ח'טיב זהר אלדין: שוב אני צריך להגיד תודה, לא רוצה להרחיב אני יכול לדבר פה על זה שעות, על הכאב ועל המצוקה שישנה.

ח'טיב זהר אלדין: שוב תודה.

ח'טיב זהר אלדין: ונקווה שכמו שאומרים הדברים ייפתרו.

חמד עמאר: תודה רבה לך.

חמד עמאר: אנחנו נתחיל ממשרד הפנים, בבקשה.

חמד עמאר: אני יודע שמשרד הפנים כבר לא אחראי על כל מנהל התכנון, אבל אתם רשומים אצלי ראשונים.

סאיח חמוד: אנחנו דבר ראשון מאד מברכים את ועדת המשנה.

חמד עמאר: אבל אני מבטיח לך גם בבחירות הבאות לא יהיה מה שיהיה עכשיו, בממשלה הבאה הכל ישתנה.

30816: השאלה מתי.

סיאח חמוד: אז ברכות למנהל התכנון על התנופה שהתחילה בהבנת הסוגייה, סוגיית התכנון ביישובים הדרוזיים ואני מאד שמח שחברי הכנסת מלווים את התכנית הזאת והם פשוט מאד מהווים עוד עוגן לראשי הרשויות, אנחנו מאד מרוצים במשרד הפנים מהתקדמות של התכנית ביאנוח-ג'ת וחורפיש.

סיאח חמוד: איפה שיש ראשי רשויות שמבינים עניין, פשוט התכנית מתקדמת.

סיאח חמוד: אני פונה לכל השותפים לעשייה הזאת, משרד השיכון, המנהל, מנהל התכנון וכולם, לא לחסום אותם.

סיאח חמוד: אנחנו צריכים לפתור את כל החסמים, ואני קורא לכל משרדי הממשלה לפעול בהתאם ל- 959, והפתרונות של התצ"רים וזה, זה בדרך כלל, כמובן אין להם גוף שמממן, צריך פשוט למצוא פתרון כי רשות קטנה כמו יאנוח, או שהמתחמים האחרים במקומות האחרים לא ימצאו פתרון לדבר הזה ועוד פעם הרשויות יקרסו, לכן אני פונה לכולם: תנו יד, על מנת שמה שדיבר חבר הכנסת סאלח סעד ויו"ר הוועדה לקנסות מנהליים, בואו תיישמו אותם תוך שנה וחצי, בואו נגמור את התכניות לפני שיישמו את הדבר הזה, ולא נפתח בנייה בלתי חוקית חדשה.

סיאח חמוד: להקפיא את המצבים.

סיאח חמוד: אני מודה למעדא על ההובלה של התכנית של יאנוח, וליו"ר הפורום על מה שהוא עושה למען הקידום של התכנון בעדה, אנחנו במשרד מושיטים לכם יד, כל סיוע שנצטרך לתת אנחנו ניתן.

חמד עמאר: תודה רבה.

חמד עמאר: מנהל התכנון, מה שאני רוצה באמת לשמוע כאן.

חמד עמאר: מיכל, אחראית מנהל התכנון, כבר נפגשים הרבה אז אפילו בשם אני מכיר.

חמד עמאר: למרות שקשה לי לזכור שמות, את השם שלך אני זוכר כבר.

סאלח סעד: את מיכל אי אפשר לשכוח.

חמד עמאר: מה שאני רוצה באמת לדעת, כי גם נציגת משרד המשפטים שם, אנחנו העלינו את הנקודה הזאת שלא יספיקו בשנה וחצי לסיים את כל נושא התכנון, אני שמעתי סקירה מאד טובה מראש הרשות, אבל ברגע שאמר לי שפתרון קצה אין לי, ידעתי שכל מה ששמעתי לא שווה כלום, כי אני יודע מה זה בעיה של פתרון קצה.

חמד עמאר: אני נתקלתי בפתרון קצה בשפרעם, משך אותנו יותר משבע שנים ועדיין לא סיימנו, בראמה יותר מ- 15 שנים ועדיין לא סיימנו, בדאליית אל כרמל ועוספיא שנים רבות ועדיין לא סיימו שם, אני מכיר את הבעיה של פתרון קצה.

חמד עמאר: לכן אני מה שאני רוצה לשמוע ממך וגם נציגת משרד המשפטים אחרי זה, האם תוך שנה וחצי לאותו אזרח שגר בבית שלו עשר שנים, תהיה לו את האפשרות להוציא רישיון היתר בנייה.

חמד עמאר: האם יהיה לי בעוד שנה וחצי ביאנוח אפשרות להוציא, אפילו שמעתי לקראת פרסום יחידות דיור 144 עתירה מנהלית עומדת, אני לא יודע למה לא ערערו שבית המשפט בא וקבע שאני רוצה לתקוע לה פרסום, אבל שייתן תאריך, למה לא ערערו על ההחלטה שלו.

חמד עמאר: יכול למשוך אותם שנה וחצי בלי שיהיה לי תאריך לזה.

חמד עמאר: למה לא ערערתם על ההחלטה של בית המשפט.

חמד עמאר: כי מה שהבנתי שמנהל התכנון היה צריך לערער על ההחלטה, לא המועצה המקומית.

מיכל מריל: טוב, אז אני אגיד כמה דברים באופן כללי.

מיכל מריל: הנושא של פתרון דיור זו בעיה אמיתית זה לא רק ביאנוח, אנחנו נתקלים בזה לא רק במגזר הדרוזי, אנחנו עושים תכניות בכל הארץ, גם תכניות המתאר שלנו, הכל הכל הכל בסופו של דבר מנותב לנושא הזה של פתרונות קצה.

מיכל מריל: וצריך לזכור שאנחנו היום במדינת ישראל עם התכנית האסטרטגית של תוספת יחידות דיור, אנחנו הולכים להוסיף מסות של יחידות דיור וזה לא רק במגזר הדרוזי אני אומרת זה בעיה - - -

חמד עמאר: זה באופן כללי בכל מדינת ישראל.

מיכל מריל: עכשיו אנחנו מתמקדים ביאנוח-ג'ת, וביאנוח-ג'ת יש בעיה.

מיכל מריל: נכון, התכנית של מתחם 12, דרך אגב, הוגשה לוועדה המחוזית ועוד לפני שהוגשה אנחנו כבר הכנסנו אותה לוועדת משנה לדיור, מכיוון שידענו שאנחנו צריכים קודם כל לפתור את העניין הזה לפני שאנחנו מכניסים את זה לוועדה המחוזית.

מיכל מריל: ובועדת משנה לדיור באמת הוחלט שהתנאי להיתר בנייה יהיה חיבור לפתרון קצה.

מיכל מריל: ברמה של התכנון אין לנו עוד איזושהי דרך, צריך תקצוב, צריך לשבת עם התאגיד, צריך לשבת עם משרד הבריאות, צריך לכנס את כל הגורמים ולראות איך מביאים את זה.

מיכל מריל: עכשיו, צריך לעשות תכנון לקו הזה.

מיכל מריל: ולקו הזה יש מתנגדים כמו שאמר ראש המועצה, ויש מספר חלופות תכנוניות.

מיכל מריל: צריך לבחון מספר חלופות תכנוניות לאיפה יעבור הקו.

מיכל מריל: מישהו צריך להרים את הדבר הזה, זה לא - - - אנחנו מבחינתנו עשינו את המקסימום האפשרי.

מיכל מריל: ברמה התכנונית אנחנו מקבלים את המתחמים.

מיכל מריל: מתחם 12 כבר הוגש כמו שאמרתי, כבר נידון בוועדת משנה לביוב, כולם נידונו בוועדת משנה לביוב.

מיכל מריל: אז 12 כבר נידון, 8 אני מאד מקווה שאנחנו בשלבים אחרונים, מחר הייתה אמורה להיות ישיבה משום מה בוטלה, לא יודעת למה.

חמד עמאר: כי המתכננת הופתעה שהיא בחו"ל.

מיכל מריל: אוקי.

מיכל מריל: עכשיו אני אומרת פה, מי שמנהל את התכנון זה הרשויות המקומיות, חברים.

מיכל מריל: בואו לא נטעה.

מיכל מריל: מי שמנהל את התכנון זה הרשויות המקומיות.

מיכל מריל: מנהל התכנון נותן תמיכה תקציבית ומקצועית במקסימום שאנחנו יכולים, מעבר למה שאני עושה בתפקיד שלי אני עושה את הדבר הזה.

מיכל מריל: אנחנו באמת עושים את המקסימום האפשרי, מנג'סים להם בלי סוף, הוא מקבל ממני SMSים ומיילים, ומה קורה פה ומה קורה שם, ומה עם החוזים ואיך מתקדמים ומה עם הישיבות והכל, את זה אנחנו עושים את המקסימום שאפשר.

מיכל מריל: אבל מי שמנהל את התכנון, ומנהל את צוותי התכנון, וקורא להם לישיבות כל יום רביעי או כל יום שני או whatever, זה ראשי הרשויות שצריכים לקחת ולהיות אסרטיביים בעניין הזה.

מיכל מריל: זה לגבי התכנון.

סאלח סעד: מה לוחות הזמנים הסופיים לדעתך, מיכל?

מיכל מריל: תראה, אמרתי לך שוב, אני לא רוצה עכשיו להגיד לך.

סאלח סעד: אני רוצה לדעת.

סאלח סעד: יש לנו עוד שנה וחצי כזאת של 150 אלף שקל, אני רוצה לנסות למנוע את זה.

מיכל מריל: חוק התכנון והבנייה הגדיר לוחות זמנים, כמה זמן זה עד עמידה בתנאי סף, כשמגישים תכנית, תכנית צריכה לעמוד בתנאי סף.

מיכל מריל: יש מספר פרמטרים שצריך לעמוד בהם.

מיכל מריל: ואנחנו לא סתם עושים ומנג'סים, כי אני רוצה להגיש את התכניות האלה כבר כשהן במקסימום עומדות בתנאי סף, לא כדי שיחזרו 20 פעם אליכם או 30 פעם כדי שתעמדו בתנאי סף, ולכן אני מתעקשת על כל הדברים.

מיכל מריל: אז זה יוגש לוועדה המחוזית שזה כבר לפחות רוב רובו עומד בתנאי סף, ואם אפשר חלק מהדברים להכניס את זה כבר להחלטת הפקדה ולא להחזיר לכם את זה, זה מה שאני עושה בעצם.

מיכל מריל: ויש לוחות זמנים שנקבעו בחוק, אנחנו לא חורגים מהלוחות זמנים האלה.

מיכל מריל: אחר כך יש החלטת הפקדה, יש חודשיים לתנאי סף, החלטת הפקדה ארבעה חודשים, צריך גם לעמוד במילוי תנאי הפקדה ואז זה ממשיך הלאה.

מיכל מריל: יש החלטה של ועדה.

מיכל מריל: כשיש החלטת הפקדה של ועדה, באחריות

מיכל מריל: כם לוודא מול צוותי התכנון שממלאים את תנאי ההפקדה בזמן, מה לעשות.

30816: ואם יש עתיקות?

מיכל מריל: רגע, מופיד, אל תכניס עכשיו את העתיקות, זה לא קשור.

מיכל מריל: אבל אם אתם רוצים תהיה ישיבה לחורפיש, כשתהיה נדבר על העתיקות בחורפיש.

חמד עמאר: לא, אנחנו מדברים על יאנוח.

מיכל מריל: אז אני אומרת, יש דברים שהם לא תלויים בנו.

מיכל מריל: ואני יודעת שיש מתכננים, ואני לא אגיד שמות, שלא מצליחים לעמוד בזה.

מיכל מריל: פשוט לא מצליחים לעמוד בזה.

מיכל מריל: יש החלטה של מוסד תכנון, תמלא א'ב'ג'ד' - - -

חמד עמאר: אנחנו מדברים על יאנוח.

חמד עמאר: הם עומדים בכל מה שאתם דורשים מהם?

חמד עמאר: איפה אנחנו מתקדמים ביאנוח?

חמד עמאר: הדיון היום הוא ספציפי יאנוח-ג'ת.

מיכל מריל: תראה.

חמד עמאר: אני רוצה לשמוע על יאנוח, לא רוצה לשמוע שיש מועצות שלא עומדים בזה, לא מעניין אותי.

חמד עמאר: מעניין אותי יאנוח-ג'ת.

סאלח סעד: כן, תתמקדי ביאנוח-ג'ת.

מיכל מריל: בסדר, אני אתמקד ביאנוח-ג'ת.

חמד עמאר: ואני רוצה בסופם של הדברים לדעת האם בתוך שנה וחצי, עם הניסיון שלך ואני יודע שיש לך נסיון עשיר, יהיה לי היתר בנייה ביאנוח או לא יהיה לי.

מיכל מריל: בוא ניקח למשל את מתחם 11 שזה לא מתוכנן על ידינו.

מיכל מריל: מתחם 11, יש כבר החלטת הפקדה מדצמבר 2016 ועדיין לא מולאו תנאי ההפקדה.

מיכל מריל: ואני שואלת למה?

מיכל מריל: האם מישהו מטעם המועצה נמצא בקשר עם המתכנן?

מיכל מריל: למה לא מולאו תנאי ההפקדה.

מעדא חסבאני: משרד הבריאות.

קריאה: אני רוצה להתייחס לזה מיכל.

קריאה: עוד פעם אנחנו חוזרים לנושא של פתרון הקצה.

חמד עמאר: חבל מאד, אני רק רוצה להודיע למועצה המקומית יאנוח, חבל מאד, זו ישיבה שלישית ורק בישיבה שלישית אני שומע על פתרון קצה.

חמד עמאר: חבל מאד.

חמד עמאר: יכולנו בשבע

חמד עמאר: ה-שמונה חודשים האלה לפחות לקיים דיון על נושא של פתרון קצה.

חמד עמאר: להביא את משרד התשתיות, להביא את משרד הבריאות, לשמוע אותם איך אנחנו מתקדמים בפתרון קצה.

חמד עמאר: אנחנו אפילו לא הזמנו אותם, כי אף פעם לא עלתה הנקודה.

חמד עמאר: חבל מאד שרק בישיבה השלישית מעלים את הנקודה של פתרון קצה.

חמד עמאר: שאני יודע שהפתרון קצה זה הבעיה הכי קשה בתכנון הבנייה לא רק במגזר הדרוזי, בכלל מדינת ישראל.

חמד עמאר: מחלף בראש העין תקע את היישוב להתפתח, את ראש העין, שנים רבות.

חמד עמאר: בשביל לתכנן מחלף.

חמד עמאר: אז אנחנו מדברים על פתרון קצה ואנחנו מעלים אותו רק בישיבה השלישית?

חמד עמאר: חבל מאד.

ח'טיב זהר אלדין: אדוני היו"ר, ביאנוח-ג'ת יש פתרון קצה יש לנו כאן

ח'טיב זהר אלדין: מתקן טיהור ביוב שעומד עד ל – 7,600 זה גם מה שראש המועצה אמר, מתחם 2 ומתחם 7 הם כן יכולים להתחבר למתקן הקומפקטי הקיים.

ח'טיב זהר אלדין: כל הזמן התאגיד ומנהלת הביוב הארצית או משרד התשתיות דיברו על זה שהם מתחברים לעכו, והצנרת הייתה אצלנו בכפר, עבדו כבר לפני שנתיים וחצי-שלוש, הם עשו את הקו ביוב מתפן, חצה את ג'ת והגיע עד אבו סנאן.

ח'טיב זהר אלדין: שם זה נתקע.

ח'טיב זהר אלדין: אנחנו עכשיו בני ערובה בכל הסיפור הזה עם התאגיד, שאם התאגיד ומשרד התשתיות שיש כסף, אין כסף.

ח'טיב זהר אלדין: עושים את זה צד ימין וצד שמאל.

ח'טיב זהר אלדין: דרך אגב, משק המים והביוב של יאנוח-ג'ת נמצא עם תאגיד אל עין משנת 2011, זאת אומרת במשך שמונה שנים הם קיבלו את הטיפול.

ח'טיב זהר אלדין: יש מתקן קומפקטי, שיסכימו לשדרג אותו ואז זה ייתן את המענה.

ח'טיב זהר אלדין: אני לא צריך להיות בן ערובה עכשיו, עם אבו סנאן בשנת בחירות, הם לא ייתנו במשך השנה הקרובה אף אחד לא יתעסק עם זה בכלל וזה ייתקע עוד שנתיים.

חמד עמאר: לכן אני אמרתי חבל מאד שהנושא לא עלה, יכלנו לעשות משהו בשמונה-תשעה חודשים האלה.

חמד עמאר: אני רוצה להמשיך לשמוע את מנהל התכנון.

מיכל מריל: כל העניין של פתרון הביוב הוא לא, התכניות יכולות להתפשר אבל התנאי להיתר כמובן - - -

חמד עמאר: הם לא יכולים להוציא היתר, אני יודע, אני מכיר את זה טוב מאד.

קריאה: ומתחם 11 תקוע, אני התחלתי לענות לך, בגלל הנושא הזה.

קריאה: הם פשוט מאד רוצים לראות מתי, התחייבות, מתי הביוב של יאנוח מתחבר לעכו.

קריאה: את זה אני לא יכול לתת.

קריאה: אף אחד פה לא יכול לתת את התשובה הזו.

קריאה: במתחם 11, תנאי הסף היחיד זה התנאי הזה.

קריאה: כל שאר התנאים מולאו.

מיכל מריל: לא לא.

מיכל מריל: אז אתה צריך לבדוק את זה, כי לא יכול להיות שמתחם 12 אמרו שתנאי להיתר יהיה חיבור לפתרון קצה, ומתחם 11 אי אפשר לאשר את התכנית בגלל פתרון קצה.

מיכל מריל: משהו פה, אני אבדוק את זה, משהו פה לא נשמע לי הגיוני ואם אתה צודק אז צריך לבחון את זה.

מיכל מריל: זו החלטה של וועדת משנה לדיור או שזו החלטה של ועדה מחוזית?

קריאה: של וועדה מחוזית.

מיכל מריל: אוקיי, צריך לבדוק את הדבר הזה, אני לא בקיאה בפרטים.

מיכל מריל: לגבי מתחם 8 דיברנו, אתם צריכים פשוט לקדם אותו.

מיכל מריל: אנחנו אפשרנו לכם הרחבה של הקו הכחול ותוספת תקציבית.

מיכל מריל: צריך להכניס את מתקן השאיבה פנימה ולקדם את התכנון.

מיכל מריל: זה לקראת הסוף לדעתי.

מעדא חסבאני: השלמנו.

מיכל מריל: השלמתם, אז קדימה.

מיכל מריל: אנחנו רוצים לעבור על מסמכים, להעביר לכם הערות ולהגיש את זה.

מעדא חסבאני: האמירות קלות, אבל בסוף להגיע לסיכום עם התושבים אחרי השינוי שעשינו, זה לא דברים קלים.

מיכל מריל: מה, בגלל הדרך שעולה על ה - - -

מעדא חסבאני: בוודאי, עוד פעם פותחים את החלופות.

מיכל מריל: אתם מוסיפים להם שטחים.

מעדא חסבאני: עוד פעם פותחים את החלוקה מחדש, פה עוד פעם רוצים לבדוק האם באמת השינוי הזה הוא פוגע בהם, לא פוגע בהם.

מעדא חסבאני: זה תהליכים לא קלים.

מיכל מריל: אוקיי, אתה מבין שזה לא בהכרח, זה לא מוסדות התכנון, זה תהליכים שהם בקרקע פרטית, זה תהליכים שלוקחים זמן.

מעדא חסבאני: מאד מורכבים, לא פשוטים בכלל.

מיכל מריל: לא פשוט, נכון.

מיכל מריל: עכשיו מתחמים 1, 4, 13 ו- 14, אנחנו עושים ישיבות סטטוס כל חודשיים בערך על כל המתחמים.

מיכל מריל: בינתיים האנשים שלי בשטח יושבים גם עם מעדא ועם צוות התכנון, וישיבות עיתיות ותכופות בוא נגיד ככה, אני ממש העמדתי צוות מקצועי לרשותם, בכל מה שהם צריכים, יושבים איתם ואנחנו עושים ישיבת סטאטוס כל חודשיים ורואים איפה הבעיות ומתקדמים בזה.

מיכל מריל: אז בסדר, אם אתה - - -

מעדא חסבאני: שם אין לי טענות.

חמד עמאר: נושא תקציבי, זה נופל אצלך או - - -

מיכל מריל: מה זה נושא תקציבי?

מיכל מריל: תכנון, אצלי נופל תכנון.

חמד עמאר: לא לא, מה שחסר לו שהוא אמר ששני מיליון ₪ הוא צריך.

מעדא חסבאני: למתחמים הנוספים.

מיכל מריל: המתחמים הנוספים, אנחנו חילקנו את מה שיש.

מיכל מריל: יכול להיות שתהיה איזושהי רזרבה, אני צריכה לעשות עכשיו "ויש" כזה של כל התכניות כי מה שהקצינו זה לא בדיוק מה שחתמו בהתקשרויות שראשי המועצות חתמו, אז יש רזרבות.

מיכל מריל: אולי תקבלו 200 אלף ₪ נוספים, זה לא מה שיציל לך את המצב בוא נגיד ככה.

מיכל מריל: אם אתה צריך עוד מתחמים אז אתה צריך עוד כסף, אם אתה צריך 1.5 מיליון, אין לי 1.5 מיליון לתת לך, זה ברור.

מיכל מריל: בתצ"רים של 8 ו – 12 יש לכם תקציבים.

מעדא חסבאני: לא, אפשר לתת את זה במנות של 200 אלף כל פעם, אין לי התנגדות.

מיכל מריל: לא יהיה לי.

30816: 200 אלף כל חמש שעות זה אפשרי.

מיכל מריל: זהו, בעיקרון אני חושבת שאמרתי את הכל.

מיכל מריל: אבל מה שחשוב לי, אני רוצה רגע להגיד פה - - -

30816: את תגידי לוועדה, לדעתי, אתם צריכים כסף, מנהל התכנון צריך עוד כסף לטובת המשך התכנון במגזר הדרוזי תגידו את זה בצורה הכי מפורשת.

מיכל מריל: או משרד השיכון, לאו דווקא מנהל התכנון.

30816: חבר הכנסת חמד עמאר גם חבר בוועדת הכספים, זה יכול להשפיע.

חמד עמאר: זה מה שאני אמרתי, אנחנו צריכים לעבוד על ניוד תקציבי בתוך התכנית, ואז אנחנו יכולים להגיע לפתרון, כי יש לי המון כסף שמה שלא נוצל אפילו שקל אחד ממנו במשרדים מסויימים.

חמד עמאר: תודה רבה, באמת.

מיכל מריל: אני רק רוצה באמת לומר, ביאנוח זה פחות בעייתי, אבל העניין הזה של בנייה תוך כדי תהליך התכנון שלנו, אתם צריכים להבין שזה מעכב מאד, זה פשוט מעכב את התכנון ואחר כך באים בתלונות למה מוסדות התכנון, ולמה התכנון לא מתקדם.

מיכל מריל: ברגע שמישהו בונה תוך כדי תכנון, הכל משתנה.

מיכל מריל: הכל זז, וזה שוב להגיע לאנשים ושוב להזיז דרכים וכו'.

חמד עמאר: עמדתנו ברורה.

מיכל מריל: אמרתי לראשי הרשויות, אני לא משנה תכנון.

מיכל מריל: זה פשוט יסומן להריסה.

מיכל מריל: מי שבונה תוך כדי תכנון, אנחנו לא משנים יותר תכנון, אנחנו גמרנו עם זה.

חמד עמאר: אנחנו איתכם בעמדה הזאת ואני גם אמרתי אותה אתמול.

חמד עמאר: לא יכול להיות מצב שמישהו יחליט לבוא ולבנות, ונצטרך לשנות את כל התכנון בגלל אחד שהחליט שהוא בונה באופן עצמאי, בלי התייעצות עם ראש הרשות, בלי אישור של כל אגפי התכנון.

חמד עמאר: אנחנו לא נאפשר את זה, אנחנו נגד זה.

חמד עמאר: אנחנו עומדים איתך בנושא הזה.

חמד עמאר: מי שיכול עכשיו להרוס לנו, אנחנו גם רוצים שייהרס הבית שלו אם הוא יבנה את הבית שלו אחרי שכל התכנון מוכן.

חמד עמאר: אני לא מדבר על משהו קיים.

מיכל מריל: תוך כדי.

חמד עמאר: תוך כדי.

חמד עמאר: הזכרנו את תפקידם של ראשי הרשויות לבוא ולעצור.

חמד עמאר: אני יודע שאנחנו עשינו את זה בירכא, עשינו את זה בחורפיש, אנחנו עומדים על זה שאנשים לא יבנו עכשיו תוך כדי תכנון.

חמד עמאר: משרד המשפטים אני רוצה לשמוע, ואני אמרתי לך אתמול גם, זה לא תלוי באזרח הפשוט.

חמד עמאר: זה תלוי יותר במועצות המקומיות, במשרדי ממשלה, ושמעת עכשיו את הנושא של פתרון קצה.

חמד עמאר: אני אומר לך מנסיון אישי שלי בטיפול בפתרון קצה, זה סיפור של שנים.

חמד עמאר: סיפור של שנים.

חמד עמאר: ואותו אזרח שהוא גר בבית שלו עשר שנים, אנחנו אתמול החלנו עליו שהוא צריך לשלם קרוב ל- 250 (אלף) באופן מיידי, ואחרי זה 750 ש"ח כל יום.

נועה עמירב-פטאל: טוב אז אני אענה.

נועה עמירב-פטאל: בעצם חלק מהדברים אמרתי אתמול ובישיבות קודמות, אבל אני אנסה ככה לסכם את הדברים לכמה נקודות עיקריות שרלוונטיות גם.

חמד עמאר: בשביל זה אני רציתי שאת תדברי, שתבהירי את הנקודות החשובות.

נועה עמירב-פטאל: אז קודם כל נתחיל מזה שהמטרה העיקרית של אכיפה היא לאפשר תכנון.

נועה עמירב-פטאל: כמו שמיכל אומרת, אנחנו רוצים בעצם למנוע מצב שאנשים בונים בניגוד לתכנון באופן שלא מאפשר לממש את התכנון, כי אם העברנו עכשיו דרך או עשינו תכנית איחוד וחלוקה שנתנה לכל אחד את השטח שלו ומישהו בנה בשטח של מישהו אחר, צריך להתחיל הכל מההתחלה וזה גלגל שחוזר.

נועה עמירב-פטאל: אז כמו שהצגנו בדיונים בכנסת על תיקון 116, יש את האכיפה שנעשית ע"י המדינה ויש את האכיפה של הוועדות המקומיות.

נועה עמירב-פטאל: אני עכשיו מדברת על האכיפה שנעשית בידי המדינה, היא נעשית בהתאם למסמך מדיניות שהוצג לכם והוזכר גם אתמול, ומסמך המדיניות הזה מדבר בעיקר על בנייה מחוץ לקו הכחול.

נועה עמירב-פטאל: אנחנו מדברים על בנייה של תשתיות לאומיות, על בנייה שהיא בשטחים שלא בטוח שהם יאושרו.

נועה עמירב-פטאל: זאת אומרת, יכול להיות אפילו מישהו שבנה עכשיו כבר 3-4-5 שנים, אבל גם תכניות המתאר החדשות שהן מתקדמות לא יכולות לכלול אותו, כי הוא מאד מרוחק מהיישוב, כי זה לא מתאים תכנונית, וכמו שיצאו סיכומי ישיבות בינינו לבין נציגי הרשויות, לא כל בית שנבנה בהכרח יאושר תכנונית.

נועה עמירב-פטאל: ולכן אי אפשר תמיד לומר שמי שגר חמש או עשר שנים בבית שלו, אי אפשר - - - לא, בסוף יש תכנון, ואנחנו רוצים עכשיו למנוע בנייה חדשה ובשביל זה האכיפה.

קריאה: אז החוק הזה מדבר על בנייה מעבר לקו הכחול?

קריאה: שאני אבין.

נועה עמירב-פטאל: לא, יש מסמך מדיניות, אנחנו יכולים להסתכל עליו שוב.

נועה עמירב-פטאל: הוא מדבר גם על בנייה חדשה, הוא מדבר על תשתיות לאומיות, על שטחים ציבוריים, על מתחמים לותמ"ל, שאגב, כדאי לראות גם איך עושים את זה במגזר הדרוזי ואנחנו נדבר על זה בישיבה שתהיה במשרד המשפטים עוד כחודש.

נועה עמירב-פטאל: יש הרבה מה לעשות בינתיים, אבל כן צריך לשים לב שלא מקדמים בנייה חדשה שמסכלת את התכנון, ובשביל זה המדינה שם.

נועה עמירב-פטאל: המדינה כמעט ולא נכנסת לקו הכחול, אתם יודעים את זה, ולכן גם הקנסות המנהליים הם לא מאד, לא תהיה להם השלכה כל כך מיידית כיוון שכמו שאמרנו אתמול הסמכות ניתנת רק לוועדות עצמאיות.

מעדא חסבאני: לא, אבל יש בעיה אחרת שגם היועץ המשפטי דיבר עליה והיא לא מקבלת ביטוי בשטח, ואני עכשיו עם בעיה כזאת.

מעדא חסבאני: יש שטח שהוא בתהליך תכנוני מתהווה, שיש הסכמה גם עקרונית של המחוז שזה ייכלל, והקו האחרון לא אושר עדיין.

מעדא חסבאני: והייתה שם בנייה, והיה פסק דין, ובכל זאת השופט לא מוכן לתת ארכה עוד שנה עד שנשלים את התהליך.

נועה עמירב-פטאל: אתה מדבר על שני הבתים שאחד נהרס ואחד נעתר?

מעדא חסבאני: נכון.

נועה עמירב-פטאל: אז שוב, בסופו של דבר מסמך המדיניות וגם מה שיצא מהפגישה, היועץ המשפטי לממשלה ביקר והיה מפגש עם כל ראשי הרשויות באוגוסט, דיברו שם על "קו כחול מוצע", קו כחול שהוא לא מאושר.

נועה עמירב-פטאל: אנחנו הבהרנו שאנחנו לא מדברים על קו כחול מוצע אלא על קו כחול מאושר, ולכן אנחנו מבקשים ואומרים לכם: תקראו לתושבים, אל תבנו באופן לא חוקי, בטח לא מחוץ לקו כחול, שם המדינה פועלת במיוחד.

נועה עמירב-פטאל: גם בתוך הקו הכחול אל תבנו, אבל אני אומרת לכם מבחינת המדינה איפה שאנחנו שמים את מירב המשאבים, זה יהיה מחוץ לקו הכחול.

נועה עמירב-פטאל: נכון שלפעמים מתקדם תכנון, אבל גם התכנון זה בסוף יכול להשתנות.

נועה עמירב-פטאל: עכשיו מה שקורה זה שמי שרץ לבנות מקבל פרס, כי ברור שכשעושים תכנית איחוד וחלוקה או מתכננים איפה תעבור הדרך, הסיכוי עכשיו להזיז את הבן אדם שכבר בנה, מן הסתם הוא נמוך יותר.

חמד עמאר: אבל אנחנו לא נתקלים בבעיה הזו עכשיו.

30816: זה הסיבה שאנחנו מבקשים בוא נאיץ את תהליך התכנון, נגמור את התכנון ונביא את הפיתוח.

נועה עמירב-פטאל: אז לכן אנחנו ביחד איתכם, ואנחנו קיימנו ישיבות, ויש ישיבת המשך שתתמקד במגוון של פתרונות.

חמד עמאר: אבל הבנייה הזו קיימת חמש שנים.

נציג עמותת רגבים: במשרד המשפטים, זו הבעיה.

חמד עמאר: בנושא של העתירה כאן למתחם 2, האם משרד המשפטים הוא שייצג שם או - - -

נועה עמירב-פטאל: זה פרקליטות מחוז, אז אני לא מכירה את זה, זאת אומרת אנחנו לא מכירים את שלל התיקים אבל אפשר בהחלט לבקש לקדם את התכנית, אבל בדרך כלל במצבים כאלה לא יעשו את זה כי בסופו של דבר אם התכנית תתקדם אז אין שום - - -

ח'טיב זהר אלדין: אני עכשיו אזרח מצויין, לא רוצה לעבור על החוק.

ח'טיב זהר אלדין: אני הולך עם התכנית של המועצה 100%.

ח'טיב זהר אלדין: לא תוקע דירה פה, ולא תוקע דירה שם.

ח'טיב זהר אלדין: ע"פ התכנית של מתחם 2, אני עכשיו רוצה ללכת לבנות בול ע"פ כל התקנונים.

ח'טיב זהר אלדין: מותר לי או לא?

נועה עמירב-פטאל: לא.

נועה עמירב-פטאל: התכנית הזאת עוד יכולה להשתנות.

נועה עמירב-פטאל: אם העתירה של הבן אדם הזה תתקבל, יכול להיות שהתכנית הזאת תשתנה.

נועה עמירב-פטאל: נכון, יכול להיות שהמיקום ישתנה.

נועה עמירב-פטאל: אז אם אתה תלך לבנות, אתה עכשיו מסכל את הכל.

חמד עמאר: מה שאני מבקש ממנהל התכנון וממשרד המשפטים, לבדוק לנו באמת ולהחזיר תשובה לוועדה האם החלטת בית המשפט היא החלטה גורפת לעצור את הכל, האם לא תחם את זה בזמן?

חמד עמאר: בדרך כלל כשבית המשפט נותן צו כזה לעצור תכנית, הוא יודע שהיא קשורה בהרבה אזרחים, הוא תוחם את זה בזמן.

חמד עמאר: עד הדיון של ה- 20 לנובמבר, עד ה- 20 לאוקטובר, לא היה תחום מתי הדיון יתקיים?

חמד עמאר: אני מבקש ממך לבדוק.

נועה עמירב-פטאל: בסדר, ומה עוד שאני מציעה זה שתמיד אפשר להקדים את הדיון, גם המדינה כשהיא מקדמת תכניות שמאד חשובות לה ומוגשת עתירה, תכניות של אג"פ כמו שאתם מכירים, במאבקים כל הזמן.

נועה עמירב-פטאל: אבל מה לעשות שאנחנו בענייני הדמוקרטיה, כמערכת המשפט שאנשים יכולים להתנגד ולמצות את טיעוניהם.

חמד עמאר: לכן אני מבקש לבדוק את זה, ואם יש מקום לערער על ההחלטה של השופט שלא תחם את זה בזמן לערער על זה, ואני מבקש מראש הרשות לערער.

מעדא חסבאני: אני ביקשתי מאד, וגם מיו"ר וועדת התכנון והבנייה המחוזית אורי אילן, שגם הוא יפנה ויבקש מהפרקליטות להאיץ את הדיון.

מעדא חסבאני: תקדימו אותו.

נועה עמירב-פטאל: דבר אחרון אני רק רוצה לציין, אתמול שאלו פה שאלה על תוספת בנייה, מה קורה אם בן אדם מוסיף עוד קומה וכו', והזכרתי משהו שאני לא בטוחה כמה הוא ידוע אבל כדאי שתדעו אותו, שלפני כמה שנים במסגרת חוק ההסדרים אישרנו פה אפשרות, ביישובי מיעוטים בלבד, לאשר הקלה כמותית, זאת אומרת תוספת שטח, בתהליך של הקלה, שזה לא צריך להיות בתכנית.

נועה עמירב-פטאל: אפשר להוסיף עוד 30%, כמובן שהוועדה המקומית צריכה לאשר את זה.

נועה עמירב-פטאל: אבל אם אתם מדברים על דברים כאלה של מבנים קיימים, חוקיים, שמדברים על להוסיף שטח, זה אפשרי כבר היום.

נועה עמירב-פטאל: לא צריך לחכות לתכנית מתאר, תכנית מפורטת.

נועה עמירב-פטאל: להוסיף עוד קומה, שוב עד 30% מהשטח, בודקים כמובן את כל התנאים, שהתשתיות, שהרחוב יכול לעמוד בזה, אבל זה אפשרי.

נועה עמירב-פטאל: יש לכם כלים כבר היום, תעשו בהם שימוש.

30816: אני לא מכיר את זה, זה חדש.

חמד עמאר: תודה רבה.

חמד עמאר: משרד השיכון בבקשה, ואני רוצה שתתייחס לנושא, אני מכיר את העמדה של התאגידים ומשרד השיכון, כי אני נתקל בזה בשפרעם אני מחכה לחתימה של התאגיד שם כבר ארבעה חודשים והוא לא מוכן לחתום, אני מכיר את הבעיה.

חמד עמאר: אז גם לנושא הזה אם אתה יכול להתייחס, ואיפה אתם עומדים בכל הנושא של התכנון.

הוד אבו ליל: אני אתחיל דווקא בתכנון, אחר כך נעבור לשלב של ביצוע, כי נושא של תאגידים וביצוע זה ביצוע, לא תכנון.

הוד אבו ליל: ביאנוח וג'ת אנחנו פועלים בשני מישורים, לקחנו על עצמנו להעביר תקציב של 1.5 מיליון לתכנון תכנית משלימה לתכנית המתאר הקיימת היום, אני חייב להגיד שהתקציב הזה לא יכסה את כל העלויות של תכנית מתאר מה שראש המועצה מצפה, עלות התכנון של תכנית מתאר כוללת את כל הקו הכחול של יאנוח ואיתו המתחמים החדשים מחוץ לתכנית המתאר הקיימת היום, ועוד כ- 3 מיליון ש"ח, חסר לו 1.5 מיליון ₪ להשלמת תכנית המתאר.

הוד אבו ליל: זה דבר ראשון, אבל צעד חשוב שעשינו אותו, העברנו תקציב.

הוד אבו ליל: ראש המועצה צריך לבחור צוות, הוא צריך לפרסם מכרז.

הוד אבו ליל: היום עברנו בדיוק בחוץ על המפרט של הזמנת התכנון.

הוד אבו ליל: יש פה תיקונים, צריכים לתקן ולפרסם את זה, זה בגרסאות תכנית המתאר שצריך לקדם אותה.

הוד אבו ליל: התקציב עבר בשנת 17', ה- 1.5 מיליון.

הוד אבו ליל: דבר נוסף שמשרד השיכון מקדם זה איתור איזורים להרחבת יאנוח, יש מצוקת קרקעות אדירה ביאנוח, מטפלים בזה, הגיעה אלינו תכנית היתכנות של 500 יחידות דיור שכולה נמצאת בתחום מטה אשר, אמרנו שזה תכנית ותמ"לית, היא מחוץ לתמ"א 35 גם, היא קצת בעייתית אז הלכנו על צד אחר לגמרי, הלכנו על איתור מתחמים צמודים ליישוב הקיים והצלחנו לאתר 240 דונם, שמתוכם 141 דונם בבעלות המדינה.

הוד אבו ליל: כ- 283 יחידות דיור בבעלות המדינה, השאר זה בבעלות פרטית.

הוד אבו ליל: סה"כ ההיתכנות הזאת היא כ- 500 יחידות דיור, גם בפרטי גם במדינה.

הוד אבו ליל: את הכסף אנחנו מעבירים למועצה ולא לוועדה המקומית, אנחנו מאמינים ברשויות, מהנדסי הרשויות.

הוד אבו ליל: הם השותפים שלנו ולא הוועדות המקומיות.

הוד אבו ליל: הוועדות המקומיות הם איזשהו גוף שמקדם תכנון, ולכן כל העבודה צריכה להיות מול המועצה כי הם אלה שמכירים את השטח יותר טוב ממני וגם ממינהל התכנון.

הוד אבו ליל: הם מכירים את כל הדקויות של הבעלויות וכל זה.

הוד אבו ליל: לשאלה של העברת תקציב לקרקע פרטית, החלטה 959 מכסה את כל היישובים הדרוזיים, למעט 3 יישובים שנמצאים במחוז חיפה.

הוד אבו ליל: יאנוח הוא בינתיים אצל מינהל התכנון שממשיכים לטפל בו, לכן כל הסוגייה של התצ"רים היא בקרקע פרטית, אני לא יכול לתקצב אותה בתקציב של קרקע המדינה, זה אצלכם מיכל.

מיכל מריל: אנחנו תקצבנו את זה כולל תצ"רים, את המתחמים שאנחנו מקדמים.

מיכל מריל: זה כולל תצ"רים.

הוד אבו ליל: 959 היא פשוט אצלנו נעצרה, עברה אליכם.

מיכל מריל: לא, לכם יש 3 יישובים.

מיכל מריל: אבו סנאן, בית ג'אן וג'וליס.

הוד אבו ליל: נכון, נכון.

הוד אבו ליל: אבל יאנוח הוא לא בפנים, אז אין לי כסף של קרקע פרטית מכורח 959, אני יכול לתת לו להשלמת המתחמים שמקדמים ב- 611.

מיכל מריל: אבל המתחמים האחרים שנדרשים לך התצ"רים בשבילם, איזה מתחמים אמרת?

מעדא חסבני: זה מתחמים שהם תוקצבו ממשרד השיכון לפני 959.

מיכל מריל: אוקיי, אבל אתם לא תקצבתם את זה כולל תצ"ר, כשתקצבתם?

מעדא חסבאני: לא.

30816: יש מתחמים שתוקצבו לפי התכנית במשרד השיכון.

הוד אבו ליל: יש בעיה ב- 959 לפי דעתי ביאנוח, הכסף שהועבר ליאנוח הוא קצת לא היה נדיב, וצריכים לעשות פעולת שינוי כסף, לתת לו השלמת התצ"רים.

הוד אבו ליל: תצ"רים זה הרבה כסף, אגב זה לא, זה כמעט עלות של - - -

מיכל מריל: תראה, מה זה לא היה נדיב?

מיכל מריל: אנחנו בנינו קריטריונים איך לחלק.

מיכל מריל: יבואו כסרא-סמיע ויגידו לך זה לא היה נדיב, יבואו ירכא ויגידו זה לא היה נדיב.

30816: תוסיף משהו ממשרד השיכון וזה יהיה נדיב.

הוד אבו ליל: משרד השיכון נתן כמעט שבעה מיליון שקל לקרקעות מדינה ביאנוח, אז אני לא יכול גם לתקצב קרקע פרטית, אין לי מנדט היום, אין לי מנדט לתקצב קרקע פרטית בכלל.

חמד עמאר: תכנית 959 לא נוגעת ליאנוח ועוד שני יישובים?

הוד אבו ליל: יאנוח היא אצל מיכל.

הוד אבו ליל: לי יש שלושה יישובים – ג'וליס, אבו סנאן ובית ג'אן.

חמד עמאר: תודה רבה.

הוד אבו ליל: הסוגייה של הביצוע, של התאגידים, משרד השיכון תומך שהוא כן יכול לפתח בשכונות חיילים משוחררים מסיבה אחת: יש ריבון של התכניות האלה, זה משרד השיכון.

הוד אבו ליל: הוא קידם אותן, הוא מפתח אותן, להכניס עוד שחקן שזה התאגיד זה קצת מסבך את פעולת הביצוע.

מעדא חסבני: אבל המשחק לא אצלנו, המשחק אצלכם ביניכם ובין התאגיד, אתם שניכם רוצים.

הוד אבו ליל: אנחנו בעד שנמשיך לתכנן, אבל התאגיד רוצה לקחת כספים על העבודות שהוא מבצע, זה לא מסובסד.

הוד אבו ליל: הבעיה זה לא משרד השיכון, הבעיה זה התאגיד.

הוד אבו ליל: צריך לפנות לרשות המים והביוב.

30816: אבל זה בעיה בין משרד השיכון לתאגיד.

חמד עמאר: לא, לא, אני מבין.

חמד עמאר: משרד השיכון בעמדה שלנו, הוא רוצה להשאיר את זה אצלנו, הוא רוצה להשאיר את זה אצלו מסובסד, הכל.

חמד עמאר: הבעיה כאן בתאגיד שהתאגיד בא ואומר לך, שמע, אחרי שאתה עוזב ואתה מפתח, כל תקלה אני צריך לטפל בה ולכן אני ואתם לא יורדים בעומק הנכון, אני שמעתי את הטענות של התאגידים, לכן אני מציע שאני איזום דיון בנושא ואנחנו נקיים דיון משותף של משרד השיכון עם התאגידים ונראה איך אנחנו נגיע לפתרון שיכול לפתור לנו את הבעיה.

חמד עמאר: כי איפה שאתה ממשיך לתכנן כתאגיד ולבצע כמשרד השיכון, אתה חייב את האישור של התאגיד בסופו של דבר.

חמד עמאר: אם אתה לא מחתים את התאגיד, אתה לא יכול להתקדם ואתה לא יכול לשווק.

חמד עמאר: לכן חייבים לשבת ולהגיע ל - - -

קריאה: זו סיבה טובה לבטל את חוק התאגידים.

חמד עמאר: רשות הטבע והגנים, בבקשה.

חמד עמאר: העמדה שלך על יאנוח-ג'ת.

ניר אנגרסט: לשמחתי יש לי רק להגיד שאני נהנה מהדיון, ממש כל הכבוד לראש המועצה, למשרד השיכון, מינהל התכנון.

ניר אנגרסט: אנחנו לא עוזרים, אבל כנראה גם לא מפריעים במקרה הזה.

מעדא חסבאני: בינתיים, אתה אומר.

חמד עמאר: רשות מקרקעי ישראל, נמצאים נציגים כאן?

חמד עמאר: מקרקעי ישראל יש לו נגיעה בנושא של חלקות לחיילים משוחררים ביאנוח?

רונית ליברסאט: אתה מדבר איתי על תכנון?

רונית ליברסאט: התכנון נעשה באמצעות כמו שנאמר פה, משרד השיכון ומינהל התכנון.

חמד עמאר: ממתי יש חלקות לחיילים משוחררים, יש חלקות בעתודה ביאנוח-ג'ת?

רונית ליברסאט: ביאנוח-ג'ת אנחנו לא מתכננים, רמ"י לא מתכנן ביאנוח-ג'ת, כל התכנון נעשה באמצעות משרד השיכון.

חמד עמאר: לא, אני שואל על שיווק.

חמד עמאר: יש שיווק?

אורן יעקב: בשלב שנגיע לשיווק זה יהיה כמו שדיברנו בדיון הקודם.

חמד עמאר: אין חלקות שמה.

30816: יש תכנית לשכונת חיילים משוחררים - - -

מעדא חסבאני: אני באמצע מכרז כרגע ביאנוח-ג'ת, חלקות שנשארו.

חמד עמאר: חבל, אתם מגיעים כאן לדיון ביאנוח-ג'ת ואתם לא מוכנים.

חמד עמאר: הוא אומר שיש לו חלקות לשיווק עכשיו, ואתם אומרים שאין?

חמד עמאר: יש לו מכרז.

אורן יעקב: אני אומר, במסגרת הרשמה להגרלה, דיברתם על תכניות שבהכנה, שבתהליך.

אורן יעקב: מה שיגיע לשלב של השיווק זה יהיה במתכונת של הרשמה להגרלה, כמו שאתם מכירים עם הסדרי הרשמה בהגרלה.

אורן יעקב: נכים, חיילים משוחררים, לפי סדר עדיפויות.

אורן יעקב: אותה מדיניות שדיברנו עליה בדיון מכירות.

חמד עמאר: תודה רבה, אני שמעתי כאן ואני גם מסכם את הדיון.

חמד עמאר: קודם כל אני חוזר על הדברים שאמרתי, חבל מאד שאנחנו עובדים על הנושא של פתרון קצה רק עכשיו, כאשר אנחנו דנים בנושא של יאנוח-ג'ת שנה, כמעט שנה דנים ספציפית על היישוב יאנוח-ג'ת.

חמד עמאר: יכולנו לקיים דיון גם על הנושא של פתרון קצה כי מהנדס המועצה הציע הצעה של הרחבה אצלו, וזה יכול לתת לנו את הפתרון.

חמד עמאר: ואני רוצה להגיד למנהל התכנון וגם לרשות, כל מה שסקרתם בפניי, יבורך.

חמד עמאר: אבל אם לא יהיה לי פתרון קצה, לא יהיה לי היתר, לא בשנתיים ולא בחמש.

חמד עמאר: זה הדבר המאד מצער כאן בדיון הזה, לכן אנחנו חייבים ליזום דיון משותף עם המועצה המקומית, עם רשות המים והביוב, לראות איפה אנחנו עומדים בנושא של פתרון קצה בשני היישובים, כי חבל מאד שנגיע למצב שנתחיל עם הקנסות.

חמד עמאר: לא רק עם הקנסות, אנשים לא רוצים לעבור על החוק.

חמד עמאר: אבל אם אנחנו עוד פעם מחייבים אותם לעבור על החוק, הם יעברו על החוק.

חמד עמאר: אנשים לא יכולים לחכות עוד חמש שנים בשביל לבנות את הבית שלהם, הם לא יכולים לחכות עוד חמש שנים.

חמד עמאר: אנחנו רואים התקדמות, אני שומע מתחם 7 לקראת פרסום, מתחם 2, 144 יחידות, יש עתירה מנהלית.

חמד עמאר: אני אתייחס גם לנושא העתירה המנהלית.

חמד עמאר: אנחנו רואים דברים טובים שנעשו ע"י המועצה, ע"י מינהל התכנון, משרד המשפטים הביע את עמדתו, משרד השיכון כאן דיבר טוב, אבל אם לא נגיע לפתרון קצה לא יהיה לו היתרים.

חמד עמאר: ואת זה גם משרד המשפטים צריך לשמוע.

חמד עמאר: מה שאמרתי אתמול שזה לא קשור לאזרח הפשוט, זה באמת לא קשור לאזרח הפשוט.

חמד עמאר: בנושא של העתירה המנהלית, אני באמת מבקש לבדוק איפה עומד הנושא של העתירה המשפטית.

חמד עמאר: אנחנו צריכים גם מראש הרשו,ת גם מראש מינהל התכנון, מי שאמור להשיב לבית המשפט, לזרז את כל ההליך הזה.

חמד עמאר: ההליך הזה יכול לקחת שנתיים ויכול לקחת חודשיים, ואני מבקש שיילך לכיוון של חודשיים.

חמד עמאר: לבוא לבית המשפט, לערער על ההחלטה של השופט, לא יודע, החליט "אני עוצר את כל התהליך", אבל צריך לדעת מתי הוא דן בזה.

חמד עמאר: עד הדיון, אבל מתי הדיון?

חמד עמאר: בית המשפט יושב, אבל עם כל הכבוד לבית המשפט, יש אזרחים שרוצים לראות את הבית שלהם.

חמד עמאר: אתה דוחה את העתירה, אתה צריך לתת לי תאריך.

חמד עמאר: מתי שאתה דוחה את ההתקדמות בתכנון, תן תאריך לדיון בעתירה של אותו תובע.

חמד עמאר: אתה לא יכול לדחות בלי לתת תאריך.

חמד עמאר: לכן אני מבקש מראש הרשות לפנות לבית המשפט, אם צריך לערער- לערער, ואם צריך לעשות הכל- לעשות הכל, לא צריך לבוא ולהגיד יש עתירה ואנחנו מחכים.

חמד עמאר: העתירה יכולה לחכות, בשפרעם אני אומר לכם, זה מה שנעשה בשפרעם.

חמד עמאר: בשפרעם יש שכונה ענקית שעשר שנים לא מאפשרים בית אחד לבנות שמה, כי יש עתירה משפטית ובית המשפט קבע עד שלא נותנים 10 דונם לאותו בן אדם שנלקח לו 10 דונם לפני 50 שנה, לא מאשר שום תכנית, עשר שנים אף אחד לא קיבל היתר.

חמד עמאר: ואנשים בונים.

חמד עמאר: אני אומר לכם, אנשים בונים, הולכים לבתי משפט, בוכים שמה אבל משלמים בסופו של דבר.

חמד עמאר: ונושא של תקציבים, מה שהעלינו כאן, נושא של תקציב אני אבדוק גם בוועדת הכספים איך אנחנו עושים את הנושא של ניוד שאני חושב שהנושא של תכנון, מינהל התכנון ולהעביר את הכסף לתכנון זה הדבר הכי חשוב היום למגזר הדרוזי, ואיפה שלא מנוצל הכסף צריך להעביר אותו למינהל התכנון על מנת לחלק אותו ליישובים ולהתקדם בנושא.

חמד עמאר: תודה רבה לכולם, ואנחנו נמשיך לקיים דיונים כאן בוועדה על מנת שנגיע לפתרון בסופו של דבר ליאנוח-ג'ת.

מעדא חסבני: לדיון על פתרון הקצה, התקיימו פה כל כך הרבה דיונים בשלושה חודשים אחרונים, על מנת לפתור את הבעיה, זה תקוע בתקופה הזאת, אבל כן כדאי להביא את מועצת תפן, כי היא המובילה של הפרויקט הזה.

מעדא חסבני: ראש מועצת תפן.

חמד עמאר: אנחנו נשב איתך לפני שנקיים את הדיון ונקבע, אנחנו נזמין את כל הגורמים שיכולים לקדם את הנושא של פתרון קצה.

חמד עמאר: תודה.

חמד עמאר: אני נועל את הישיבה, תודה רבה לכולם.